
Szentendre Város Önkormányzat Képviselő-testületének

2010. június 10-i üléséről készült jegyzőkönyvéből

32.
Előterjesztés a Dunakanyari és Pilisi Önkormányzatok Többcélú Kistérségi Társulása Társulási Megállapodása módosításának jóváhagyásáról
Előadó: dr. Dietz Ferenc polgármester
Szentendre Város Önkormányzat Képviselő-testületének

243/2010. (VI. 10.) Kt. sz. határozata:

Szentendre Város Önkormányzatának Képviselő-testülete

1.
elfogadja a Dunakanyari és Pilisi Önkormányzatok Többcélú Kistérségi Társulása Társulási Megállapodása 12. § (3) bekezdésének alábbi kiegészítését/módosítását:

„Egészségügyi alapellátás: védőnői szolgálati, ügyeleti ellátás, iskolaorvosi szolgálat, szakorvosi ellátás.

A Társulás a védőnői szolgálati és iskolaorvosi szolgálatot a Dunakanyari és Pilisi Önkormányzatok Többcélú Kistérségi Társulása által alapított „Dunakanyari Kistérségi Szociális Intézmény”, mint saját fenntartású intézménye útján kívánja ellátni 2010. június 30. napjától, de legkésőbb az újonnan alapított intézmény működési engedélyének jogerőre emelkedése napjától a kistérség következő településén: Szentendre.”

2.
elfogadja a Dunakanyari és Pilisi Önkormányzatok Többcélú Kistérségi Társulása Társulási Megállapodása 12. § (8) bekezdésének alábbi kiegészítését/módosítását:

„A Dunakanyari és Pilisi Önkormányzatok Többcélú Kistérségi Társulása által a szociális alapszolgáltatási feladatok ellátása az alábbiak szerint történik:

A Társulás

1. a házi segítségnyújtás szociális alapszolgáltatást 2010. január 1-től a szociális igazgatásról és a szociális ellátásokról szóló 1993. évi III. törvény 120-122. §-a szerinti kiszervezés útján az ezen feladatellátást ezt megelőzően is nyújtó szervezettel kötendő ellátási szerződés alapján kívánja biztosítani a kistérség következő településein: Kisoroszi, Tahitótfalu, Pócsmegyer, Szigetmonostor, Dunabogdány, Leányfalu;

2. a házi segítségnyújtás szociális alapszolgáltatást a Dunakanyari és Pilisi Önkormányzatok Többcélú Kistérségi Társulása által alapított „Dunakanyari Kistérségi Szociális Intézmény”, mint saját fenntartású intézménye útján kívánja ellátni 2010. június 30. napjától, de legkésőbb az újonnan alapított intézmény működési engedélyének jogerőre emelkedése napjától a kistérség következő településein: Szentendre, Pilisszentlászló, Visegrád;

3.
a házi segítségnyújtás szociális alapszolgáltatást 2009. január 31-től írásban kötött külön megállapodás megkötésével, a többcélú kistérségi társulás tagjának intézménye (Szociális Szolgáltató Központ Pomáz) útján látja el a kistérség következő településein: Pomáz, Csobánka, Pilisszentkereszt;

4. a házi segítségnyújtás szociális alapszolgáltatást írásban kötött külön megállapodás megkötésével, a többcélú kistérségi társulás tagjának intézménye (Kalászi Idősek Klubja) útján kívánja ellátni 2010. június 30. napjától, de legkésőbb a Kalász Idősek Klubja módosított működési engedélyének jogerőre emelkedésétől a kistérség következő településén: Budakalász;

5. az idősek nappali ellátása szociális alapszolgáltatást a Dunakanyari és Pilisi Önkormányzatok Többcélú Kistérségi Társulása által alapított „Dunakanyari Kistérségi Szociális Intézmény”, mint saját fenntartású intézménye útján kívánja ellátni 2010. június 30. napjától, de legkésőbb az újonnan alapított intézmény működési engedélyének jogerőre emelkedése napjától a kistérség következő településein: Szentendre, Visegrád, Kisoroszi, Tahitótfalu, Pócsmegyer, Szigetmonostor, Dunabogdány, Leányfalu;

6. az idősek nappali ellátása szociális alapszolgáltatást írásban kötött külön megállapodás megkötésével, a többcélú kistérségi társulás tagjának intézménye (Kalászi Idősek Klubja) útján kívánja ellátni 2010. június 30. napjától, de legkésőbb a Kalász Idősek Klubja módosított működési engedélyének jogerőre emelkedésétől a kistérség következő településein: Budakalász, Pilisszentlászló, Pilisszentkereszt;
7. a családsegítést és a gyermekjóléti alapellátást a kistérség saját intézménye útján látja el a feladatellátásban résztvevő önkormányzatokra vonatkozóan.”

3. felhatalmazza a Polgármestert, hogy az 1. és 2. pontokban foglaltaknak megfelelően módosított Társulási Megállapodást aláírja;

4. 16/2010. (I.21.) Kt. sz. határozatának 1. és 2. pontjait hatályon kívül helyezi és a 4. pontot akként módosítja, hogy a Gondozási Központ Szentendre megszüntetésének időpontja 2010. június 29., de amennyiben a „Dunakanyari Kistérségi Szociális Intézmény” működési engedélye 2010. június 30. napját követően emelkedik jogerőre, akkor a   jogerőre emelkedést megelőző nap.

Felelős: 
Polgármester

Határidő: 
azonnal

K. m. f.


dr. Dietz Ferenc  s. k.
dr. Molnár Ildikó s. k.


polgármester
jegyző

Kapja:

1. Önkormányzati és Szervezési Iroda – irattár

2. A Képviselő-testület tagjai - Weboldalon
3.  Közigazgatási és Népjóléti Iroda és általa érintettek – intézkedésre
4. Közgazdasági és Vagyon Iroda - intézkedésre

Közzétéve az F/Közös/Határozatok mappában és a Weboldalon.
A kiadmány hiteléül:
Szentendre, 2010. június 11.
Csattosné Horváth Edit
jegyzőkönyvvezető

